b"\n_START_ARTICLE_\nSean McAslan\n_START_PARAGRAPH_\nSean McAslan (f\xc3\xb8dt 12. januar 1980) er en canadisk ishockeyspiller, der forud for s\xc3\xa6sonen 08/09 skiftede til R\xc3\xb8dovre Mighty Bulls i den bedste danske r\xc3\xa6kke.\n_START_SECTION_\nTidlig karriere\n_START_PARAGRAPH_\nMcAslan startede sin karriere i Calgary for Calgary Hitmen i Western Hockey League (WHL), hvor han spillede i fem s\xc3\xa6soner mellem 1996 og 2001. I 2001 flyttede han til ECHL, hvor han spillede for Columbus Cottonmouths med en kort afstikker til American Hockey League (AHL), hvor han spillede for Hamilton Bulldogs.\n_START_SECTION_\nAHL og ECHL-karriere\n_START_PARAGRAPH_\nI 2003/04 og 04/05-s\xc3\xa6sonerne spillede McAslan i AHL for Toronto Roadrunners og Edmonton Roadrunners. Derefter flyttede han til Long Beach Ice Dogs i ECHL, hvor han scorede 28 m\xc3\xa5l og lavede 28 assists for 56 point i alt, mens han spenderede 106 minutter i straffeboksen. Han havde igen en afstikker til AHL for Milwaukee Admirals, hvor han spillede to hele s\xc3\xa6soner og 14 playoff-kampe.\n_START_SECTION_\nEIHL-karriere\n_START_PARAGRAPH_\nI 2006 underskrev McAslan en kontrakt med Nottingham Panthers fra EIHL-ligaen, hvor han lavede 44 m\xc3\xa5l og 22 assists. Han fandt ogs\xc3\xa5 vej til ligaens sekund\xc3\xa6re all-star hold. S\xc3\xa6sonen 07/08 blev ogs\xc3\xa5 spillet for Nottingham Panthers, og han blev gjort til kaptajn af tr\xc3\xa6neren Mike Ellis under optakten til s\xc3\xa6sonen i Frankrig, hvor holdet vandt Epinal-turneringen. Senere i s\xc3\xa6sonen kunne McAslan l\xc3\xb8fte Elite League's Challenge Cup som vinder af ligaen foran \xc3\xa6rkerivalerne, Sheffield Steelers."